CELEX: C2007/199/80
Language: et
Date: 2007-08-25 00:00:00
Title: Kohtuasi T-224/07: 22. juunil 2007 esitatud hagi — Imperial Chemical Industries versus Siseturu Ühtlustamise Amet (LIGHT & SPACE)

25.8.2007   
            
            
               ET
            
            
               Euroopa Liidu Teataja
            
            
               C 199/42
            
         22. juunil 2007 esitatud hagi — Imperial Chemical Industries versus Siseturu Ühtlustamise Amet (LIGHT & SPACE)
   (Kohtuasi T-224/07)
   (2007/C 199/80)
   Kohtumenetluse keel: inglise
   Pooled
   
      Hageja: Imperial Chemical Industries plc (London, Ühendkuningriik) (esindajad: barrister S. Malynicz ja solicitor V. Chandler)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada esimese apellatsioonikoja 30. märtsi 2007. aasta otsus asjas R 1631/2006-1.
            
         
               —
            
            
               Jätta ühtlustamisameti kohtukulud tema enda kanda ja mõista hageja kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: Sõnamärk „LIGHT & SPACE” kaupade jaoks, mis kuuluvad klassi 2 — taotlus nr 5 147 756
   
      Kontrollija otsus: Lükata taotlus tagasi
   
      Apellatsioonikoja otsus: Jätta kaebus rahuldamata
   
      Väited: Nõukogu määruse nr 40/94 artikli 7 lõike 1 punkti b rikkumine, kuna apellatsioonikoda käsitles kõnealust kaubamärki reklaamlause, kvaliteeditähise või ostusoovitusena, uurimata seejuures, kas tegemist ei või olla ka päritolutähisega.
   Peale selle tegi apellatsioonikoda nii kaubamärki globaalselt kui selle koostisosi hinnates vea ning rikkus õigusnormi, seades tingimuseks, et kaubamärk peab selleks, et omada eristusvõimet, koosnema asjaomaste kaupadega seoses ebahariliksest või ebatavalistest sõnadest.
   Lõpuks ei hinnanud apellatsioonikoda eristusvõimet taotletavate kaupadega seoses.